recursal/SuperWikiNEXT-32B huggingface dataset:
**আলবার্তো হোর‌্যাসিও সুপ্পিসি** (ইংরেজি: Alberto Horacio Suppici; জন্ম: ২০ নভেম্বর, ১৮৯৮ - মৃত্যু: ২১ জুন, ১৯৮১) উরুগুয়ের কোচ ছিলেন। ১৯৩০ সালের বিশ্বকাপ ফুটবলে উরুগুয়ে ফুটবল দলকে নেতৃত্ব দেন এবং বিশ্বকাপ ফুটবলের অভিষেক প্রতিযোগিতায় স্বাগতিক দেশকে চ্যাম্পিয়ন হতে সহায়তা করেন। সুপ্পিসি **এল প্রফেসর** (দ্য প্রফেসর) নামেও পরিচিত ছিলেন। *হেক্টর সুপ্পিসি সিদেস* নামীয় তার এক চাচাতো ভাই পেশাদারী পর্যায়ের ড্রাইভার ছিলেন।

খেলোয়াড়ী জীবন
---------------

২২ এপ্রিল, ১৯১৭ সালে নিজ শহর কলোনিয়া ডেল সেক্রেমেন্তো এলাকায় প্লাজা কলোনিয়া নামক একটি ক্লাব প্রতিষ্ঠা করেন। ১২,০০০ আসনবিশিষ্ট নিজ শহরের এ মাঠটিকে পরবর্তীকালে তার সম্মানে পরিবর্তিত করে রাখা হয় এস্তাদিও প্রফেসর আলবের্তো সুপ্পিসি নামে। বর্তমানে কোপা আমেরিকা প্রতিযোগিতার পূর্বে নামাঙ্কিত ১৯২৯ সালের দক্ষিণ আমেরিকান চ্যাম্পিয়নশীপ প্রতিযোগিতায় তিনি উরুগুয়ে ফুটবল দলের কারিগরী পরিচালক হিসেবে কোচের দায়িত্ব পালন করে দলকে তৃতীয় স্থান অর্জনে সহায়তা করেন।

১৯৩০ ফিফা বিশ্বকাপ
------------------

ফিফা বিশ্বকাপের স্বাগতিক দেশ হিসেবে উরুগুয়েতে ১৯৩০ সালে প্রথমমারের মতো বিশ্বকাপ ফুটবল অনুষ্ঠিত হয়। ১৯২৮ সালের গ্রীষ্মকালীন অলিম্পিকে স্বর্ণপদক বিজয়ী আন্দ্রেজ মাজালি নামীয় গোলরক্ষককে তিনি দল থেকে বাদ দেন। মাজালি কার্ফু লঙ্ঘনজনিত কারণে আটক হয়েছিলেন। ফলে মোন্তেভিদিওতে প্রতিযোগিতা শুরুর পূর্বে দলীয় হোটেলে সময়মতো উপস্থিত হতে না পারাই ছিল এর মূল কারণ। প্রাতিষ্ঠানিকভাবে ৯৩,০০০ দর্শক এস্তাদিও সেন্টারিও স্টেডিয়ামে খেলা দেখতে আসেন। প্রথমার্ধে আর্জেন্টিনার বিপক্ষে উরুগুয়ে ২-১ ব্যবধানে পিছিয়ে থাকলেও শেষ পর্যন্ত অবিশ্বাস্যভাবে ৪-২ গোলের ব্যবধানে ম্যাচ জেতে এবং প্রথম বিশ্বকাপ বিজয়ী দল হিসেবে আত্মপ্রকাশ করে। প্রতিযোগিতায় সুপ্পিসি'র কোচিং সহকারী হিসেবে পেদ্রো এরিস্পে, আর্নেস্তো ফিগোলি, লুইস গ্রেকো এবং পেদ্রো অলিভিয়েরি ছিলেন।

সম্মাননা
--------

উরুগুয়ে
* ফিফা বিশ্বকাপ: ১৯৩০

কোপা আমেরিকা
* ৩য় স্থান (১৯৩০)

তথ্যসূত্র
---------

1. 1 2  Prof. Alberto Suppici[*স্থায়ীভাবে অকার্যকর সংযোগ*]
2. ↑  "FIFA World Cup Originপিডিএফ (53.6 KiB), FIFA Media Release. Retrieved on May 20, 2007." (পিডিএফ)। এপ্রিল ১৬, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ডিসেম্বর ১৯, ২০১২।

|
|  |
| পূর্বসূরী*প্রথম বিজয়ী* | **বিশ্বকাপ ফুটবল বিজয়ী ম্যানেজার**১৯৩০ | উত্তরসূরীইতালি ভিত্তোরিও পোজ্জো |
|

| * দে
* স
ফিফা বিশ্বকাপ বিজয়ী ম্যানেজার |
| --- |
| 
* ১৯৩০: সুপ্পিসি
* ১৯৩৪: পোজ্জো
* ১৯৩৮: পোজ্জো
* ১৯৫০: লোপেজ ফন্তানা
* ১৯৫৪: হারবার্গার
* ১৯৫৮: ফিওলা
* ১৯৬২: মোরেইরা
* ১৯৬৬: র‌্যামসে
* ১৯৭০: জাগালো
* ১৯৭৪: শোন
* ১৯৭৮: মেনোত্তি
* ১৯৮২: বিয়ারজোত
* ১৯৮৬: বিলার্দো
* ১৯৯০: বেকেনবাওয়ার
* ১৯৯৪: পেরেইরা
* ১৯৯৮: জ্যাকুয়েট
* ২০০২: স্কলারি
* ২০০৬: লিপ্পি
* ২০১০: দেল বস্ক
* ২০১৪: ল্যোভ
* ২০১৮: দেশঁ

 |

| * দে
* স
উরুগুয়ে দল – ১৯৩০ ফিফা বিশ্বকাপ বিজয়ী (১ম শিরোপা) |
| --- |
| 
* ১ এন্দ্রাদে
* ২ অ্যানসেলমো
* ৩ ব্যালেস্ত্রেরো
* ৪ ক্যালভো
* ৫ ক্যাপুচ্চিনি
* ৬ ক্যাস্ত্রো
* ৭ সিয়া
* ৮ দোরাদো
* ৯ ফার্নান্দেজ
* ১০ গেস্তিদো
* ১১ ইরিয়ার্তে
* ১২ ম্যাশেরোনি
* ১৩ মেলোগনো
* ১৪ নাসাজ্জি
* ১৫ পেট্রোন
* ১৬ পিরিজ
* ১৭ রেকোবা
* ১৮ রিওল্ফো
* ১৯ স্যালদোমবিদ
* ২০ স্ক্যারোন
* ২১ তেজেরা
* ২২ আরদিনারান
* কোচ: সুপ্পিসি

 | উরুগুয়ে |

টেমপ্লেট:Uruguay national football team managers
টেমপ্লেট:C.A. Peñarol managers
**ইস্ট কোস্ট মেইন লাইন** (**ইসিএমএল**) হল পিটারবার্গ, ডোনকাস্টার, ইয়র্ক, ডার্লিংটন, ডারহাম এবং নিউক্যাসল হয়ে লন্ডন এবং এডিনবার্গের শহরের মধ্য ৩৯৩ মাইল (৬৩২ কিমি) দীর্ঘ বিদ্যুতায়িত রেলপথ। লাইনটি গ্রেট ব্রিটেনের পূর্ব দিকের একটি মূল পরিবহন ধমনী, যা এ১ সড়কের সাথে সমান্তরালভাবে চলমান।

১৮৪০-এর দশকে উত্তর ব্রিটিশ রেলওয়ে, উত্তর পূর্বাঞ্চল রেলওয়ে এবং গ্রেট নর্দান রেলওয় নামে তিনটি রেলওয়ে সংস্থা রেলপথটি তৈরি করে। ১৯২৩ সালে, ১৯২১ সালের রেলওয়ে আইন লন্ডন ও উত্তর-পূর্ব রেলওয়ে (এলএনইআর) গঠনের জন্য তাদের একত্রিত করে এবং রেলপথটি এর প্রাথমিক পথে পরিণত হয়। এলএনআর লন্ডন এবং স্কটল্যান্ডের মধ্যে দূরপাল্লার যাত্রীদের ট্র্যাফিকের জন্য লন্ডন, মিডল্যান্ড ও স্কটিশ রেলওয়ের (এলএমএস) সাথে প্রতিযোগিতা করে। এলএনইআর-এর চিফ ইঞ্জিনিয়ার স্যার নাইজেল গ্রেসলে "ফ্লাইং স্কটসম্যান" এবং "ম্যালার্ড" সহ আইকনিক প্যাসিফিক স্টিম লোকোমোটিভস ডিজাইন করেন, যা গ্রান্থাম-থেকে-পিটারবারো বিভাগে বাষ্প লোকোমোটিভের হিসাবে ১২৬ মাইল প্রতি ঘণ্টা (২০৩ কিমি/ঘণ্টা) গতির একটি বিশ্ব রেকর্ড অর্জন করে।

১৯৪৮ সালের ১ জানুয়ারি, রেলপথ জাতীয়করণ হয় এবং ব্রিটিশ রেলওয়ে দ্বারা পরিচালিত হয়। ১৯৬০-এর দশকের গোড়ার দিকে, ডেলিটিক্স সহ ডিজেল-বৈদ্যুতিক ট্র্যাকশন দ্বারা ব্যবস্থাটি প্রতিস্থাপন করা হয় এবং রেলপথের কয়েকটি অংশগুলি আপগ্রেড করা হয় যাতে ট্রেনগুলি প্রতি ঘণ্টা ১০০ মাইল (১৬০ কিলোমিটার/ঘণ্টা) গতিতে চলতে পারে। উচ্চ গতির চাহিদা সহ ব্রিটিশ রেল ১৯৭৬ থেকে ১৯৮১ সালের মধ্যে আন্তঃনগর ১২৫ উচ্চ-গতি ট্রেন চালু করে। ১৯৭৩ সালে, এইচএসটির প্রোটোটাইপ, শ্রেণি ৪১, একটি পরীক্ষার সময় ১৪৩ মাইল (২৩০ কিমি/ঘণ্টা) শীর্ষ গতি অর্জন করে। ১৯৮০-এর দশকে, রেলপথটি বিদ্যুতায়িত হয় এবং আন্তঃনগর ১২৫ ট্রেন চালু হয়।

রেলপথটি লন্ডন, দক্ষিণ-পূর্ব ইংল্যান্ড এবং পূর্ব অ্যাঙ্গলিয়াকে ইয়র্কশায়ার, উত্তর পূর্ব এবং স্কটল্যান্ডের সাথে যুক্ত করেছে এবং এটি তাদের স্থানীয় অর্থনীতির জন্য গুরুত্বপূর্ণ।

তথ্যসূত্র
---------

1. 1 2  "Route 5 - West Anglia" (পিডিএফ)। Network Rail। ৭ জুন ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মে ২০০৯।
2. ↑  East Coast Main Line Rail Route Upgrading, United Kingdom

বহিঃসংযোগ
---------
১৪৯৯ সালে বাজেল চুক্তির সন্ধিস্থাপনে একটি চিত্রকর্ম। চিত্রে দেখা যাচ্ছে মিলানের দূত গালায়েজ্জো বিস্কন্তি বাজেলের সিটি হলে সন্ধিস্থাপনের শর্তগুলো সম্রাট ম্যাক্সিমিলিয়ান ১ম-এর প্রতিনিধিদের কাছে উপস্থাপন করছেন। লুসার্নের একজন প্রতিনিধি (সম্মুখে, বামে নীল-সাদা পোশাক পরিহিত) তা পড়ে শোনাচ্ছেন
**বাসেল চুক্তি** বা **বাজেল চুক্তি** ১৪৯৯ সালের ২২ সেপ্টেম্বর পুরাতন সুইস কনফেডারেশনের অন্তর্গত বাসেল নগরে স্বাক্ষরিত হয়। এটি হলি রোমান সম্রাট ১ম ম্যাক্সিমিলিয়ানের অনুগত সোয়াবিয়ান ও পুরাতন সুইস কনফেডারেশনের মধ্যে সম্পাদিত হয়। এই চুক্তির আলোকে পরবর্তীতে একটি সুইজারল্যান্ড স্বাধীন রাজ্য হিসেবে স্বীকৃতি পায়।

তথ্যসূত্র
---------

1. ↑  Oechsli, Wilhelm; Paul, Eden; Paul, Cedar (১৯২২)। "III, Mercenary Campaigns in Italy"। *History of Switzerland, 1499-1914* (1922)। Cambridge historical series. Ed. by George Walter Prothero। Cambridge: University Press। পৃষ্ঠা 26। ওসিএলসি 2884964। সংগ্রহের তারিখ নভেম্বর ৬, ২০১০।
2. ↑  "Swabian War - Citizendia"। *Citizendia encyclopedia*। ২০০৯। ২৪ জুলাই ২০১১ তারিখে মূল থেকে আর্কাইভ করা। সংগ্রহের তারিখ নভেম্বর ৬, ২০১০।
**স্কট জোসেফ কেলি** (ইংরাজী: *Scott Joseph Kelly*) হলেন যথাক্রমে একজন অভিযন্তা, একজন অবসরপ্রাপ্ত সুদক্ষ আমেরিকান মহাকাশচারী এবং আমেরিকা নৌসেনা বাহিনীর একজন অবসরপ্রাপ্ত সেনাপতি। অভিজ্ঞ মহাকাশচারী স্কট কেলি আন্তর্জাতিক মহাকাশ কেন্দ্রে (International Space Centre, সংক্ষেপে ISS) যথাক্রমে অভিযান ২৬, ৪৫ এবং ৪৬র দায়িত্বভার গ্রহণ করেছিলেন।

১৯৯৯ সালের ডিসেম্বর মাসে এস.টি.এস.-১০৩ (STS-103) মহাকাশ ভ্রমণে স্পেস শাটল্ ডিস্কভারির (Space Shuttle Discovery) বৈমানিক হিসাবে কেলি প্রথম মহাকাশ যাত্রা আরম্ভ করেছিলেন। আটদিনের এই অভিযানের লক্ষ্য ছিল হাবল স্পেস টেলিস্কোপে (Hubble Space Telescope) তৃতীয়বারের জন্য কিছু মেরামতি করে তার কার্যদক্ষতা বৃদ্ধি করা। ২০০৭ সালের আগস্ট মাসে এস.টি.এস.-১১৮ (STS-118)র মিশন কমাণ্ডার হিসাবে কেলি দ্বিতীয়বার মহাকাশ ভ্রমণ করেছিলেন। এটি ছিল ISS-এ ১২ দিনের স্পেস শাাটল্ মিশন (Space Shuttle Mission)। কেলির তৃতীয় মহাকাশ ভ্রমণ ছিল ISS-এ অভিযান ২৬র কমাণ্ডার হিসাবে। ২০১০ সালের ৯ অক্টোবরে অভিযান ২৫র সময়ে স্কট কেলি রাশিিয়ান সয়ুজ মহাকাশযানে ভ্রমণ করে ISS-এ উপস্থিত হন এবং অভিযান শেষ হওয়া পর্যন্ত উড়ান অভিযন্তা হিসাবে কর্মরত ছিলেন।

২০১২ সালের নভেম্বর মাসে ISS-এ এক বিশেষ বছরজোড়া মহাকাশ অভিযানের জন্য মিখাইল কর্ণিয়েক’-এর সঙ্গে স্কট কেলিকে নির্বাচন করা হয়। ২০১৫ সালের ২৭ মার্চ অভিযান ৪৩র আরম্ভে তাঁদের ‘মহাকাশে একবছর’ (Year in Space) অভিযান আরম্ভ হয়। তার পরেই কেলি অভিযান ৪৪ এবং ৪৫র দায়িত্বভার গ্রহণ করেন। ২০১৬ সালের ২৯ ফেব্রুয়ারিতে অর্থাত্ ISSত কেলির বছরজোড়া অভিযান সমাপ্ত হওয়ার সাথে সাথে কেলি টিমোথি কোপ্রাকে ISS-ের দায়িত্বভার প্রদান করেন। ২০১৬ সালের ১ মার্চ সয়ুজ টি.এম.এ.-১৮এম (Soyuz TMA-18M) যানে পৃথিবীতে নামেন।

‘মহাকাশে একবছর’ অভিযানে কেলি মহাকাশে একাই ৩৪০ দিন কাটিয়েছিলেন। কেলির যমজ ভাইৃ মার্ক কেলিও একজন প্রাক্তন মহাকাশচারী। মার্ক এবং স্কট দেখতে হুবহু এক। মার্ক এবং স্কটই ছিলেন মহাকাশ ভ্রমণ করা একমাত্র ভ্রাতৃদ্বয়। ২০১৬ সালের ১২ মার্চ কেলি ২০১৬ সালের এপ্রিল মাসে অবসর নেবেন বলে ঘোষণা করেন।

তথ্যসূত্র
---------

1. ↑  "International Space Station Expedition 25"। NASA। অক্টোবর ১২, ২০১০। সংগ্রহের তারিখ ২০১০-১০-১২।
2. ↑  "Expedition 25 Returns Home"। NASA। নভেম্বর ২৬, ২০১০। সংগ্রহের তারিখ ২০১০-১২-০৩।
3. 1 2  Sanders, Craig (২০০৩-০২-০৬)। "Twins in Outer Space"। *Twinstuff*। Missouri City, Texas। ২০১৫-০৩-২৭ তারিখে মূল থেকে আর্কাইভ করা। সংগ্রহের তারিখ ২০১৫-০৩-২৭।
4. ↑  "NASA, Roscosmos Assign Veteran Crew to Yearlong Space Station Mission] NASA.gov"। NASA। নভেম্বর ২৬, ২০১২। সংগ্রহের তারিখ মার্চ ৩, ২০১৬।
5. ↑  Kramer, Miriam (মার্চ ২৮, ২০১৫)। "One-Year Crew Begins Epic Trip on International Space Station"। Space.com। সংগ্রহের তারিখ মার্চ ২৮, ২০১৫।
6. ↑  McCarthy, Craig (অক্টোবর ১৯, ২০১৫)। "N.J. man has now spent more time in space than any other American"। New Jersey On-Line LLC। সংগ্রহের তারিখ মার্চ ৩, ২০১৫।
7. ↑  "Mark Kelly's Official NASA Bio"। NASA। জুলাই ২০১১। সংগ্রহের তারিখ মার্চ ৩, ২০১৬।
8. ↑

বহিঃসংযোগ
---------


উইকিমিডিয়া কমন্সে **স্কট কেলি** সংক্রান্ত মিডিয়া রয়েছে।

* scottkelly.com
* টুইটারে স্কট কেলি
* নাসা জীবনী
**টুগু কিরিচ** (কিরিচ স্মৃতিস্তম্ভ) একটি বিশাল আকৃতির কিরিচ যা কেলাং, সেলানগর মালয়েশিয়া তে অবস্থিত। এটি সম্পূর্ণ রুপালী রং এর এবং ভারীশিল্পে ব্যবহৃত অ্যালুমিনিয়াম, ইস্পাত দিয়ে নির্মিত। স্থানীয় ভাষ্যমতে এটা ক্ষমতা, শক্তি ও ঐক্যের প্রতীক।

ইতিহাস
------

এটি সেলানগরের সুলতান-এর আদেশ অনুযায়ী নির্মাণ করা হয়।  সুলতান সালাউদ্দিন আব্দুল আজিজ শাহ তার রাজত্বের রৌপ্য জয়ন্তী স্মরণ করে ৩০ সেপ্টেম্বর ১৯৮৫ এটি নির্মাণ এর নির্দেশ দেন। স্মৃতিস্তম্ভটি "চার্চ অফ আওয়ার লেডি অফ লউরডস ক্লাং" এর বিপরীত দিকে রাজকীয় ক্লাং বাগানে অবস্থিত। গির্জা এবং স্মৃতিস্তম্ভ উভয়ই সালানগরের দর্শনীয় স্থানের তালিকায় স্থান পেয়েছে।

স্থানান্তর
----------

এটি মূলত তামান ক্রিস এবং শুংয়াই রাসাউ টোল প্লাজার কাছাকাছি ফেডারেল মহাসড়ক (ফেডারেল সড়ক 2) এর পাশে অবস্থিত ছিল।২০১৪ সালের সেপ্টেম্বর মাসে এই স্মৃতিস্তম্ভটিকে তার বর্তমান স্থান বা কালাং-এর রাজকীয় বাগানে স্থানান্তর করা হয়। এটি স্থানান্তর করা হয় কারণ শুংয়াই রাসাউ ট্রোল প্লাজার খুব কাছেই একটি ফ্লাইওভার এর নির্মাণকাজে এটি বাধা হয়ে দাঁড়িয়েছিল। "সিম্পাং লিমা" হতে স্মৃতিস্তম্ভটি সহজেই দেখা।

তথ্যসূত্র
---------

1. 1 2  "টুগু কিরিচ স্থাপনাকে বাগানে স্থানান্তর" (ইংরেজি ভাষায়)। thestar।
2. ↑  হ্যায়, Klang.
3. ↑  "টুগু কিরিচ স্থাপনা" (ইংরেজি ভাষায়)। cruisebe। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৬।
4. 1 2  রাজেন্দ্র এডওয়ার্ড.
২ ফেব্রুয়ারি ১৬৫৩ আমস্টারডাম
এটি গ্রেগরীয় বর্ষপঞ্জী অনুযায়ী ১৬৫০-এর দশক। এটি শুরু হয়েছে ১লা জানুয়ারি, ১৬৫০ থেকে এবং শেষ হয়েছে ৩১ ডিসেম্বর, ১৬৫৯ তারিখে।

ঘটনা
----

### ১৬৫০

এই অনুচ্ছেদটি ১৬৫০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫১

এই অনুচ্ছেদটি ১৬৫১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫২

এই অনুচ্ছেদটি ১৬৫২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫৩

এই অনুচ্ছেদটি ১৬৫৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫৪

এই অনুচ্ছেদটি ১৬৫৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫৫

এই অনুচ্ছেদটি ১৬৫৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫৬

এই অনুচ্ছেদটি ১৬৫৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫৭

এই অনুচ্ছেদটি ১৬৫৭ থেকে অন্তর্ভুক্ত করা। (সম্পাদনা | ইতিহাস)
নির্ভুলভাবে ঘড়ি আবিষ্কার

#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫৮

এই অনুচ্ছেদটি ১৬৫৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৫৯

এই অনুচ্ছেদটি ১৬৫৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**বর্ধমান রাজ কলেজ,** ১৮৮১ সালে প্রতিষ্ঠিত  প্রাচীনতম রাষ্ট্রীয় নিয়ন্ত্রিত কলেজ পূর্ব বর্ধমান জেলার এবং পার্শ্ববর্তী এলাকার জেলায় উচ্চশিক্ষা ক্যাটারিং এবং একটি প্রিমিয়ারের আসন বাঁকুড়া জেলা, পুরুলিয়া জেলায়, হুগলী জেলার এবং বীরভূম জেলার । এটি আর্টস, বাণিজ্য ও বিজ্ঞান বিভাগের স্নাতক কোর্স এবং বাংলায় একটি স্নাতকোত্তর কোর্স পড়ানো হয়। এটি বর্ধমান বিশ্ববিদ্যালয়ের অধিভুক্ত।

ইতিহাস
------

১৮১৭ সালে, মহারাজ তেজ চাঁদ বর্ধমানে তাঁর প্রাসাদে একটি অ্যাংলো-স্থানীয় ভাষা বিদ্যালয় প্রতিষ্ঠা করেছিলেন। ১৮৫৪ সালে, মহারাজা মাহাতাব চাঁদ বিদ্যালয়ের প্রসার ও নামকরণ করেন "হাই ইংলিশ স্কুল"। ১৮৮১ সালে আফতাব চাঁদ বর্ধমানের মহারাজা হয়ে উঠলে তিনি স্কুলটি নাটুনগঞ্জে স্থানান্তরিত করেন এবং কলকাতা বিশ্ববিদ্যালয়ের অনুমতি অনুসারে লিবারেল আর্টস কোর্স চালু করেন। স্কুলটির নাম "রাজ কলেজিয়েট স্কুল" এবং কলেজটির নাম "বর্ধমান রাজ কলেজ"। বর্ধমানের এই প্রধান শিক্ষাপ্রতিষ্ঠানটি পুরোপুরি মহারাজার জমিদারি থেকে সমর্থিত।

বর্ধমান রাজ কলেজের রাজকীয় পৃষ্ঠপোষকতা ১৯৫৬ সালে পৃষ্ঠপোষকতা প্রকল্পের আওতায় পশ্চিমবঙ্গ সরকার গ্রহণ করেছিল এবং কলকাতা বিশ্ববিদ্যালয় থেকে এর প্রয়োজনীয় অংশ কার্যকর হয়। বর্ধমান রাজ কলেজ ১৯60 সালে বর্ধমান বিশ্ববিদ্যালয়ের অধিভুক্ত ছিল। 

মৃত্যুঞ্জয় সিল ছিলেন ইনচার্জ ইনচার্জ। তিনি ১৯৯১ থেকে ১৯৯৩ অবধি দায়িত্ব পালন করেছিলেন এবং বর্ধমান রাজ কলেজকে নতুন উচ্চতায় উন্নীত করেছিলেন - এটি তৎকালীন পশ্চিমবঙ্গের প্রথম নম্বর কলেজ এবং সর্বভারতীয় স্তরের একবিংশ কলেজ ছিল।

শিফট
----

* সকাল: চারুকলা, বাণিজ্য, বিজ্ঞানের জন্য স্নাতক সাধারণ কোর্স ক্লাস

হিন্দি, সঙ্গীত এবং শিক্ষা অনার্সের অনার্স ক্লাস।

* দিন: কলা এবং বিজ্ঞানের জন্য স্নাতক জেনারেল এবং অনার্স কোর্স ক্লাস।
* সন্ধ্যা: বাণিজ্য জন্য স্নাতক জেনারেল এবং অনার্স কোর্স ক্লাস।

বিভাগসমূহ
---------

### বিজ্ঞান

* রসায়ন
* পদার্থবিজ্ঞান
* অঙ্ক
* উদ্ভিদবিদ্যা
* প্রাণিবিদ্যা
* পরিসংখ্যান
* ইলেকট্রনিক্স
* অর্থনীতি
* ভূগোল
* কম্পিউটার বিজ্ঞান

### শিল্প ও বাণিজ্য

* বাংলা
* ইংরেজি
* সংস্কৃত
* হিন্দি
* ইতিহাস
* ভূগোল
* রাষ্ট্রবিজ্ঞান
* দর্শন
* সমাজবিজ্ঞান
* অর্থনীতি
* বাণিজ্য
* এমএ (বাংলা)
* শিক্ষা
* সংগীত

### বিবিএ এবং বিসিএ

ভর্তি
-----

প্রথমবর্ষের স্নাতক শ্রেণিতে ভর্তি সাধারণত পশ্চিমবঙ্গ উচ্চ মাধ্যমিক শিক্ষা কাউন্সিলের অধীনে উচ্চ মাধ্যমিক পরীক্ষার ফলাফল প্রকাশের পরে প্রতি বছর মে/জুন মাসে অনুষ্ঠিত হয় এবং খোলা কাউন্সেলিং পদ্ধতির মাধ্যমে কঠোরভাবে মেধা ভিত্তিক হয়।

স্বীকৃতি
--------

কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।  এটি জাতীয় মূল্যায়ন ও স্বীকৃতি কাউন্সিল (এনএএসি) দ্বারা স্বীকৃত এবং ২০১ in সালে বি ++ গ্রেড প্রদান করেছে।

আরও দেখুন
---------

* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

তথ্যসূত্র
---------

1. 1 2  Colleges in West Bengal, University Grants Commission  ওয়েব্যাক মেশিনে আর্কাইভকৃত ১৬ নভেম্বর ২০১১ তারিখে
2. ↑  "Affiliated College of University of Burdwan"। ২৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২০।
3. ↑  "History of Burdwan Raj College"। ১০ মার্চ ২০১১ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২০।
4. ↑  "Burdwan Raj College website"।

বহিঃসংযোগ
---------

* বর্ধমান রাজ কলেজ
* অনলাইন ভর্তি  ওয়েব্যাক মেশিনে আর্কাইভকৃত ২৯ অক্টোবর ২০২০ তারিখে
**জার্মানিতে নারীবাদ** একটি আধুনিক আন্দোলন হিসেবে উইলহেলমাইন যুগে (১৮৮৮-১৯১৮) শুরু হয়েছিল যার মাধ্যমে স্বতন্ত্র নারী ও নারী অধিকার গোষ্ঠীগুলি বিশ্ববিদ্যালয় থেকে শুরু করে সরকার পর্যন্ত বিভিন্ন ঐতিহ্যবাহী প্রতিষ্ঠানকে নারীদের জন্য তাদের দরজা উন্মুক্ত করার জন্য চাপ প্রয়োগ করেছিল। এই আন্দোলন ১৯১৯ সালে নারীদের ভোটাধিকারের মধ্যে পরিণত হয়। পরবর্তীতে নারীবাদী কর্মীদের তরঙ্গ নারীর অধিকার সম্প্রসারণের জন্য চাপ দেয়।

ইতিহাস
------

### মধ্যযুগ থেকে আধুনিক যুগ

অঞ্চল ও যুগের উপর নির্ভর করে নারীদের অবস্থা বিভিন্ন রকম হয়। অটোনিয়ান সূত্রে শুধুমাত্র শারীরিক ক্ষমতার ক্ষেত্রে ছাড়া নারীর মূল্যকে পুরুষদের মতোই উচ্চ মূল্য দেওয়া হয়। স্যাক্সন ঐতিহ্য পরিবারে নারীদের সমান ভূমিকা প্রদান করে, যা অটোনীয় যুগে সম্রাজ্ঞী ও আবাসিকদের শক্তিশালী ভূমিকায় অবদান রেখেছিল।

নারীদের জীবনে জার্মানিতে নারীবাদের প্রাথমিক শিকড় রয়েছে যারা মধ্যযুগের শুরুতে প্রচলিত লিঙ্গ ভূমিকাকে চ্যালেঞ্জ করেছিল।

স্যালিক (ফ্রাঙ্কিশ) আইন, যেখান থেকে জার্মান ভূমির আইনের ভিত্তি তৈরি হয়েছিল, সম্পত্তি এবং উত্তরাধিকারের অধিকারের ক্ষেত্রে নারীদের একটি অসুবিধায় ফেলেছে। জার্মানিক বিধবাদের আদালতে তাদের প্রতিনিধিত্ব করার জন্য একজন পুরুষ অভিভাবকের প্রয়োজন ছিল। অ্যাংলো-স্যাক্সন আইন বা ভিসিগোথিক কোডের বিপরীতে স্যালিক আইন নারীদের রাজকীয় উত্তরাধিকার থেকে বাধা দেয়। সামাজিক মর্যাদা সামরিক ও জৈবিক ভূমিকার উপর ভিত্তি করে ছিল, একটি বাস্তবতা নবজাতকদের সাথে সম্পর্কিত আচার-অনুষ্ঠানে প্রদর্শিত হয়, যখন নারী শিশুদের পুরুষ শিশুদের তুলনায় কম মূল্য দেওয়া হয়। বাভারিয়ান আইনে ১৮ শতক পর্যন্ত স্ত্রীদের বিরুদ্ধে শারীরিক শক্তির ব্যবহার প্রত্যাখ্যান করা হয়েছিল। :৪০৫

মধ্যযুগে, সাধারণত রাজদরবারে বা কনভেন্ট সেটিংসে কিছু কিছু নারী তাদের প্রভাব জাহির করেছিল। হিলডেগার্ড অফ বিনজেন, গার্ট্রুড দ্য গ্রেট, বাভারিয়ার এলিজাবেথ (১৪৭৮-১৫০৪) এবং আরগুলা ভন গ্রুম্বাচ সেই সব মহিলাদের মধ্যে রয়েছেন যারা চিকিৎসা, সঙ্গীত রচনা, ধর্মীয় লেখা এবং সরকার ও সামরিক রাজনীতির মতো বৈচিত্র্যময় ক্ষেত্রে স্বাধীন সাফল্য অর্জন করেছেন।

ইতিহাসবিদ ও নাট্যকার হ্রোসভিথাকে কখনও কখনও প্রথম নারীবাদী হিসাবে বিবেচনা করা হয়।

### জ্ঞানার্জন ও প্রাথমিক উনিশ শতক

জার্মানিতে নারী অধিকারের আইনগত স্বীকৃতি ইংল্যান্ড, ফ্রান্স, মার্কিন যুক্তরাষ্ট্র বা কানাডা এর মতো অন্যান্য দেশের তুলনায় ধীরে ধীরে এসেছে।:৪০৬–৭

তথ্যসূত্র
---------

1. ↑  Görich, Knut (২০২১)। "Imperial Ladies of the Ottonian Dynasty (reviewed by Knut Görich) — recensio.net" (ইংরেজি ভাষায়): 91–93। ১৫ জুলাই ২০২২ তারিখে মূল থেকে আর্কাইভ করা। সংগ্রহের তারিখ ৯ জুলাই ২০২২।
2. ↑  Buchinger, Hannah Margarete (২০১৬)। *Adelheid of Burgundy. Representation and memory of an Ottonian Empress and Christian Saint*। পৃষ্ঠা 11। সংগ্রহের তারিখ ৬ জুলাই ২০২২।
3. 1 2  Sagarra, Eda (১৯৭৭)। *A Social History of Germany: 1648 - 1914*। Taylor & Francis। আইএসবিএন 9780416776201।
4. ↑  Scheck, Helene (১৬ জুলাই ২০০৮)। *Reform and Resistance: Formations of Female Subjectivity in Early Medieval Ecclesiastical Culture* (ইংরেজি ভাষায়)। SUNY Press। আইএসবিএন 978-0-7914-7813-4। সংগ্রহের তারিখ ২৮ জুলাই ২০২২।
**জোবাত রাজ্য** ছিলো ব্রিটিশ শাসিত ভারতে অবস্থিত একটি ১১ তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাবর এজেন্সিতে অবস্থিত রাজ্যগুলির মধ্যে একটি ছিলো। রাজ্যটির সদর ও প্রশাসনিক দপ্তর ছিল জোবাত শহরে, যা বর্তমান মধ্যপ্রদেশ রাজ্যের আলিরাজপুর জেলায় অবস্থিত। রাজ্যটি ৩৩৯ বর্গ কিলোমিটার অঞ্চল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিল ৯,৪৪৩ জন এবং ওই বছরই রাজ্যটির বার্ষিক গড় রাজস্বের পরিমাণ ছিল ২১,০০০ ভারতীয় মুদ্রা।

ইতিহাস
------

আলিরাজপুর রাজ্যের জায়গীর হিসাবে খ্রিস্টীয় পঞ্চদশ শতাব্দীতে জোবাত জায়গীর প্রতিষ্ঠা লাভ করে৷ ১৮১৮ খ্রিস্টাব্দে ব্রিটিশ তৎপরতায় এটি দেশীয় রাজ্যের মর্যাদার উন্নীত হয়৷ রাজ্যের শাসকগণ ছিলেন রাঠোর রাজবংশের রাজপুত৷ ১৯৪৭ খ্রিস্টাব্দে ভারতের স্বাধীনতা লাভ ও ভারত ভাগের পর এই জোবাত রাজ্যের শেষ রাজার ১৯৪৮ খ্রিস্টাব্দের ১৫ই জুন তারিখে একীভূতকরণের দলিল স্বাক্ষরের মাধ্যমে এটি ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৫০ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।

### শাসকবর্গ

জোবাত দেশীয় রাজ্যের রাজারা রাণা উপাধিতে ভূষিত হতেন৷ মাতুলক্রমে এই রাজ্যের উত্তরসূরী আবর্তিত হয়েছিলো৷

#### রাণা

* রাণা বহরম দেব
* রাণা কেশবদাস দেব
* রাণা লূণকরণ দেব
* ১৮৬৪ – ১৮৭৪ রণজিৎ সিং
* ১৮৭৪ – ১৮৯৭ স্বরূপ সিং
* ১৮৯৭ – মার্চ ১৯১৬ ইন্দ্রজিৎ সিং
* ১৮ জুন ১৯১৭ – ১৫ আগস্ট ১৯৪৭ ভীম সিং

তথ্যসূত্র
---------

1. ↑  *Imperial Gazeteer of India*, v. 5, p. 223.
2. ↑  চিসাম, হিউ, সম্পাদক (১৯১১)। "Bhopawar"। *ব্রিটিশ বিশ্বকোষ*। **3** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 846। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑
4. ↑  Rajput Provinces of India - Jobat
5. ↑  "Jobat (Princely State)"। ২০ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৪।
6. ↑  Princely States of India
**হুগলি মোহসিনীয় মাদ্রাসা** সংক্ষেপে **হুগলি মাদ্রাসা** পশ্চিমবঙ্গের একটি অন্যতম প্রাচীনতম শিক্ষাপ্রতিষ্ঠান। এটি প্রতিষ্ঠা করেন বাংলার প্রখ্যাত সমাজসেবক হাজী মুহাম্মদ মহসিন।

ইতিহাস
------

হাজী মুহাম্মদ মহসিন বাংলার একজন স্বনামধন্য সমাজসেবক, ১৮০৬ সালে একটি ওয়াকফ (দাতব্য এনডাওমেন্ট) প্রতিষ্ঠা করার মাধ্যমে মুসলিম সম্প্রদায়ের জন্য তার সব সম্পত্তি দান করেন। তার মৃত্যুর পাঁচ বছর পর, চুঁচুড়া শহরে গঙ্গার তীরে স্থাপিত হয় মাদ্রাসা-ই-মাহসানিয়া। পরে এই মাদ্রাসা হুগলি মাদ্রাসা নামে পরিচিত হয়। ১৮৩৬ সালে 'মহসিন এনডাওমেন্ট ফান্ডের' দ্বারা হুগলি মহসিন কলেজ প্রতিষ্ঠিত হয় এবং হুগলি মাদ্রাসা কলেজ কর্তৃক পরিচালিত হত। ১৯১৫ সালে মাদ্রাসার সিলেবাসটি ব্রিটিশ সরকার কর্তৃক সংশোধিত হয় এবং আধুনিক শিক্ষা চালু হয়। ১৯৪০ সাল থেকে হুগলি মাদ্রাসা একটি ইন্টারমিডিয়েট কলেজ হিসাবেও কাজ করছে। স্বাধীনতার পরে এবং ১৯৬২ সাল পর্যন্ত পশ্চিমবঙ্গ রাজ্য মাদ্রাসা বোর্ডের অফিস এই মাদ্রাসা প্রাঙ্গণে ছিল। বর্তমানে এটি সম্পূর্ণরূপে সরকারি মাদ্রাসা এবং পশ্চিমবঙ্গ শিক্ষা বিভাগের স্কুল শিক্ষা বিভাগ দ্বারা পরিচালিত।

উল্লেখযোগ্য শিক্ষার্থী
----------------------

হুগলি মাদ্রাসা এর প্রাক্তন ছাত্র হলেন স্যার সৈয়দ আমির আলী, মাওলানা আবু বকর সিদ্দিক, তাজউদ্দিন আহমদ এবং শাহ আজিজুর রহমান, শামসুল ওলামা গোলাম সালমানী (হুগলি মাদ্রাসার সাবেক হেড মৌলভী), বিজ্ঞানী আতাউর রহমান, বাংলা আক্ষরিক মনিরুজ্জামান ইসলামাবাদী অন্যতম।

তথ্যসূত্র
---------

1. ↑  TwoCircles.net। "Two-hundred-year-old Hooghly Madrasa facing closure – TwoCircles.net" (ইংরেজি ভাষায়)। সংগ্রহের তারিখ ২০২০-০৫-০৪।
**জোয়া খান** (জন্ম: ১৭ই এপ্রিল ১৯৯২) হলেন একজন ভারতীয় অভিনেত্রী এবং টেলিভিশন উপস্থাপক। তিনি উপস্থাপক এবং টেলিভিশন ও মুদ্রণ বিজ্ঞাপনের একজন মডেল হিসাবে তাঁর কর্মজীবন শুরু করেছিলেন। তিনি মুদ্রণ মাধ্যমের জন্য প্রচুর বিজ্ঞাপন করেছেন এবং বেশ কয়েকটি র‌্যাম্পেও হেঁটেছেন। তিনি দিল্লির এক সুন্দরী প্রতিযোগিতায় অংশগ্রহণ করে সকলের মনোযোগ আকর্ষণ করেছিলেন এবং সেখানে তিনি "মিস বিউটিফুল স্মাইল" এবং "স্মুথ স্কিন"-এর খেতাব অর্জন করেছিলেন। জোয়া পেশাদার অ্যাকাউন্ট্যান্ট হিসাবে কাজ করেছেন এবং অভিনেত্রী হওয়ার পূর্বে তিনি বেশ কিছু দিন যাবত মডেলিং-এর মাধ্যমে তাঁর কর্মজীবন শুরু করেছিলেন।

প্রারম্ভিক জীবন
---------------

জোয়া খান ১৯৯২ সালের ১৭ই এপ্রিল তারিখে ভারতের নতুন দিল্লির পশতুন বংশের মুসলিম পিতা মাতার ঘরে জন্মগ্রহণ করেছিলেন। তাঁর বাবা একজন উকিল ছিলেন। তিনি দিল্লি বিশ্ববিদ্যালয়-এর হিসাববিজ্ঞান বিভাগ হতে স্নাতক সম্পন্ন করেছেন। তিনি বিশ্ববিদ্যালয়ে পড়াশোনা করার সময়, সক্রিয়ভাবে নাটকের সাথে জড়িত ছিলেন। তিনি স্কুল এবং কলেজের দিনগুলোতে আন্তঃস্কুলের বাস্কেটবল এবং ব্যাডমিন্টন খেলোয়াড় ছিলেন। এছাড়াও চিত্রশিল্প তাঁর শখ ছিল। তাঁর ভাই সুপ্রিম কোর্টের একজন আইনজীবী। তিনি দিল্লি কংগ্রেসের কার্যনির্বাহী রাষ্ট্রপতি এবং প্রাক্তন মন্ত্রিপরিষদের একজন মন্ত্রী হারুন ইউসুফের ভাগ্নী।

মডেলিং জীবন
-----------

জোয়া খান তাঁর স্কুলের দিন থেকেই বিভিন্ন অনুষ্ঠানের উপস্থাপনা ও পরিকল্পনা করতেন। একজন পাকা অতিথিসেবিকা হিসাবে তিনি অসংখ্য অনুষ্ঠান এবং সরাসরি অনুষ্ঠান, মঞ্চ অনুষ্ঠান, কৌতুক অনুষ্ঠান, এশিয়ান ওপেন কিক-বক্সিং চ্যাম্পিয়নশিপ, সঙ্গীত ভিত্তিক কনসার্ট, বিনোদন অনুষ্ঠান, পুরস্কার অনুষ্ঠান, বিবাহ অনুষ্ঠান, ফ্যাশন অনুষ্ঠান, তথ্যচিত্র, ভ্রমণ অনুষ্ঠান, সমিতিবদ্ধ অনুষ্ঠান এবং নতুন বছরের অনুষ্ঠানের উপস্থাপনা ও সম্পাদনার মতো দায়িত্ব পালন করেছেন।

চলচ্চিত্র জীবন
--------------

মডেলিং করার স্বল্প সময়ের পরে, তিনি অভিনয় জগতের দিকে চলে আসেন। ২০১৩ সালে, কলকাতা ইন্টারন্যাশনাল শর্ট ফিল্ম ফেস্টিভ্যাল-এ ৪৬টিরও বেশি দেশ থেকে প্রদর্শিত ২১৬টি চলচ্চিত্রের মধ্যে *মচ্ছার দানী* নামক চলচ্চিত্রে তাঁর অসামান্য অভিনয়ের জন্য তিনি "সেরা অভিনেত্রী" বিভাগে পুরস্কার অর্জন করেছিলেন; এই চলচ্চিত্রে তাঁর অভিনয় সমালোচকদের দৃষ্টি আকর্ষণ করেছিল। জোয়া সি. এস. রেড্ডি দ্বারা পরিচালিত ২০১৫ সালে মুক্তিপ্রাপ্ত তেলুগু চলচ্চিত্র *এ শ্যাম গোপাল বর্মা ফিল্ম*-এর প্রধান চরিত্রে অভিনয় করার মাধ্যমে দক্ষিণ ভারতীয় চলচ্চিত্র জগতে অভিনয়ের অভিষেক করেছিলেন। ২০২০ সালে, তিনি রমেশ সিপ্পি দ্বারা পরিচালিত শিমলা মির্চিতে ব্রাউনি নামক একটি চরিত্রে অভিনয় করেছেন।

তথ্যসূত্র
---------

1. ↑  "A Shyam Gopal Varma audio launched"। ১৮ মে ২০২০ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২০।
2. ↑  "A Shyam Gopal Varma Film Review"। ১৪ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২০।
3. ↑  "Zoya Khan"। *IMDb*। সংগ্রহের তারিখ ২০১৯-০৬-২৭।
**হুগো এবের্লেইন** (ইংরেজি: Hugo Eberlein; (৪ মে, ১৮৮৭ – ১৬ অক্টোবর, ১৯৪১) ছিলেন একজন জার্মান কমিউনিস্ট। স্পার্টাকাস লীগের অন্যতম নেতা এবং জার্মানির কমিউনিস্ট পার্টির কেন্দ্রীয় কমিটির সদস্য। তিনি আরো ছিলেন কমিন্টার্নের প্রথম, চতুর্থ ও সপ্তম কংগ্রেসের প্রতিনিধি এবং ১৯৩৫-১৯৩৭ সালে কমিন্টার্নের কার্যকরী কমিটির আন্তর্জাতিক কন্ট্রোল কমিশনের সদস্য। ১৯৩৩ সালে জার্মানিতে নাৎসিরা ক্ষমতায় এলে এবের্লেইন সোভিয়েত ইউনিয়নে পালিয়ে আসেন এবং হোটেল লাক্স-এ উদ্বাস্তু হিসেবে অবস্থান করেন। ১৯৩৭ সালের জুলাইতে তিনি স্তালিনের মহাদুর্যোগে দশ দিন প্রশ্নোত্তর ও নির্যাতনের সম্মুখীন হন। ১৯৩৮ সালের এপ্রিলে তাকে লেফরতোভ জেলে আনা হয়, ১৯৩৯ সালে ভরতুকা গুলাগে তার ১৫ বছরের জেল হয়। ১৯৪১ সালে তিনি মস্কো ফিরে আসেন, ১৯৪১ সালের ১৬ অক্টোবর তাকে হত্যা করা হয়। পরে পূর্ব জার্মানিতে তাকে জাতীয় বীর হিসেবে সম্মানিত করা হয় এবং জনতার জাতীয় বাহিনীতে তার নামে একটি রেজিমেন্টের নামকরণ করা হয়।

তথ্যসূত্র
---------

1. ↑  ভ. ই. লেনিন, *আন্তর্জাতিক কমিউনিস্ট আন্দোলনের ঐক্য প্রসঙ্গে*; প্রগতি প্রকাশন, মস্কো; ১৯৭৩; পৃষ্ঠা-৪৪২।
2. 1 2  Hermann Weber, *Hotel Lux - Die deutsche kommunistische Emigration in Moskau* (PDF) Konrad-Adenauer-Stiftung No. 443 (October 2006), p. 58. Retrieved November 12, 2011 (জার্মান)

বহিঃসংযোগ
---------

* Founding congress of the KPD (Spartakus) December 31, 1918
২০০৭ সালের ১১ই জুন তারিখে বাংলাদেশের বন্দর নগরী চট্টগ্রামে বৃষ্টিজনিত ভূমিধ্বসে অন্তত ১২২ জনের প্রাণহানী ঘটে। প্রবল বর্ষণের ফলে পাহাড় থেকে মাটি ও কাদার ঢল পাহাড়ের পাদদেশে অবস্থিত বস্তি ও কাঁচা ঘরবাড়ি উপরে ধ্বসে পড়লে বহু মানুষ চাপা পড়ে যায়। অনেকে মানুষ নিখোঁজ হয়। রবিবার থেকে চলা টানা বর্ষণ এই ঘটনার মূল কারণ। আবহাওয়াবিদদের মতে কয়েক ঘণ্টার মধ্যে চট্টগ্রামে ২০ সে.মি. এরও বেশি বৃষ্টিপাত হয়।

উদ্ধার তৎপরতা
-------------

 উষ্ণমণ্ডলীয় বৃষ্টিপাত পরিমাপের উদ্দেশ্যে উপগ্রহের ভিত্তিতে জুন ৭, ২০০৭ তারিখে বাংলাদেশের উপর মোট বৃষ্টিপাতের পরিমাণ। লাল রঙে ৫০০ মিমি (২০ ইঞ্চি) ভারি বৃষ্টিপাত দেখানো হয়েছে।
উদ্ধারকর্মীরা দিনভর তৎপরতা চালিয়ে যায় এবং মৃত ও আহতের সংখ্যা বেড়ে চলে। সবচেয়ে ক্ষতিগ্রস্ত এলাকা হচ্ছে হাটহাজারী, যেখানে তিনটি পরিবার চার মিটার মাটির নিচে চাপা পড়েছে। দোকান-পাট, বিদ্যালয় ও অন্যান্য প্রতিষ্ঠানে স্বাভাবিক জীবনযাত্রা চরম ক্ষতিগ্রস্ত হয়। সূত্রমতে এলাকার কিছু যায়গায় কোমর পরিমাণ পানি জমে যায়। অনেক অধিবাসী বর্তমানে স্থানীয় মসজিদে আশ্রয় গ্রহণ করে। বিশেষজ্ঞের মতে এটি চট্টগ্রামের ইতিহাসে ভয়াবহতম ভূমিধ্বস। চট্টগ্রাম শহরের প্রায় ১.৫ মিলিয়ন মানুষ যা শহরের মোট জনসংখ্যার এক তৃতীয়াংশ, তিন থেকে চার ফুট পানিতে আটকা পড়ে।

চট্টগ্রাম বিমানবন্দরের সকল ফ্লাইট বাতিল করা হয় এবং বাংলাদেশের আমদানী-রপ্তানির ৯০ শতাংশ যে বন্দর থেকে আসে, সেই চট্টগ্রাম সমুদ্রবন্দর বন্ধ হয়ে যায়। ১২ জুন, পর্যন্ত চট্টগ্রামে ৩৯৭ মি.মি. বৃষ্টি রেকর্ড করা হয়।

প্রতিক্রিয়া
------------

তৎকালীন রাষ্ট্রপতি ইয়াজউদ্দিন আহম্মেদ এবং প্রধান উপদেষ্টা ফখরুদ্দীন আহমদ ঘটনায় মর্মাহত হন এবং পরিস্থিতির দিকে নজর রাখেন। বিভিন্ন রাজনৈতিক দল ও সংগঠনের নেতৃবৃন্দ ক্ষতিগ্রস্তদের জন্য শোক প্রকাশ করে। তত্ত্বাবধায়ক সরকার ক্ষমতায় আসার পর এটিই বাংলাদেশের প্রথম প্রাকৃতিক দুর্যোগ। সরকার ক্ষতিগ্রস্তদের ক্ষতিপূরণের আশ্বাস দেয়। ঝুকিপূর্ণ স্থানের অধিবাসীদের নিরাপদ স্থানে সরানোর ব্যবস্থা করা হয়। প্রতি ক্ষতিগ্রস্ত ব্যক্তিকে চাল, বিস্কুট, শাড়ি, লুঙ্গি ও ৩,০০০ টাকা দেওয়া হয়।

তথ্যসূত্র
---------

1. 1 2 3  Mudslides kill many in Bangladesh বিবিসি, ১১ জুন ২০০৭।
2. ↑  মৃত্যুর মিছিল গিয়ে শেষ হলো গণকবরে  ওয়েব্যাক মেশিনে আর্কাইভকৃত ২৭ সেপ্টেম্বর ২০০৭ তারিখে দৈনিক প্রথম আলো জুন ১৪, ২০০৭
3. ↑  Bangladesh landslides, rain kill 68 people, রয়টার্স, ১১ জুন ২০০৭।
4. ↑  Floods, landslides claim 52 in Bangladesh  ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে. The Nation. ১১-০৬-২০০৭।
5. ↑  Landslides kill 30 in Bangladesh, IOL, ১১-০৬-২০০৭।
6. ↑  বি ডি নিউজ, জুন ১২, ২০০৭, বাংলাদেশ সময়: রাত ৯.০২,
**শ্রীশচন্দ্র বিদ্যারত্ন** ঊনবিংশ শতকের একজন বাঙালি সমাজ সংস্কারক এবং ঈশ্বরচন্দ্র বিদ্যাসাগরের সহযোগী ছিলেন। শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং ১৮৫৬ খ্রিস্টাব্দে প্রথম "বিধবা বিবাহ" করে ঈশ্বরচন্দ্র বিদ্যাসাগরের প্রচেষ্টায় প্রবর্তিত *বিধবা বিবাহ আইন* সামাজিক ক্ষেত্রে প্রচলন করেন।

পরিচয়
------

শ্রীশচন্দ্র বিদ্যারত্ন  অবিভক্ত চব্বিশ পরগনা জেলার  প্রাচীন কুশদহ পরগনার গোবরডাঙ্গা খাঁটুরার বাসিন্দা ছিলেন। তাঁর পিতা ছিলেন খ্যাতনামা কথক রামধন তর্কবাগীশ এবং দাদা গণেশচন্দ্র। শ্রীশচন্দ্র সংস্কৃত কলেজের অধ্যাপক ছিলেন।শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান।

বিধবা বিবাহ
-----------

১৮৫৬ খ্রিস্টাব্দে ঈশ্বরচন্দ্র বিদ্যাসাগরের উদ্যোগে বিধবা বিবাহ আইন সরকারি অনুমোদন লাভ করে । তারপর শ্রীশচন্দ্র প্রচলিত সামাজিক প্রথা করেনমাজ সংস্কারকে অগ্রাহ্য করে সর্বপ্রথম বিধবা বিবাহ করতে এগিয়ে আসেন । ৭ই ডিসেম্বর ১৮৫৬ খ্রিস্টাব্দে কলকাতায় রাজকৃষ্ণ বন্দ্যোপাধ্যায়ের সুকিয়া স্ট্রীটের বাড়িতে বিদ্যাসাগর, রমাপ্রসাদ রায়, নীলকমল মুখোপাধ্যায়, কালীপ্রসন্ন সিংহ, প্যারীচাঁদ মিত্র, রামগোপাল ঘোষ প্রমুখ ব্যক্তিদের উপস্থিতিতে বর্ধমানের বাল‍্য‍-বিধবা কালীমতীকে তিনি বিবাহ করেন । রক্ষণশীল হিন্দু সমাজের পক্ষ থেকে এই বিবাহ পণ্ড করার চেষ্টা হলেও পুলিস প্রহরা থাকায় কোন গণ্ডগোল ঘটেনি । এই বিবাহের অধিকাংশ ব্যয়ভার বিদ্যাসাগর বহন করেছিলেন।

তথ্যসূত্র
---------

1. 1 2  ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২১০

* সংসদ বাঙালি চরিতাভিধান - প্রথম খণ্ড - সাহিত্য সংসদ
**স্যার টমাস হোবার্ট এলিস** (১১ অক্টোবর ১৮৯৪ – ১২ ডিসেম্বর ১৯৮১) পূর্ব পাকিস্তানের গভর্নর ছিলেন। ২১ সেপ্টেম্বর ১৯৫৪ থেকে ২২ ডিসেম্বর ১৯৫৪ পর্যন্ত তিনি দায়িত্ব পালন করেন।

জন্ম ও প্রাথমিক জীবন
--------------------

স্যার টমাস হোবার্ট এলিস ১১ অক্টোবর ১৮৯৪ সালে ইংল্যান্ডের ওয়েস্ট ইয়র্কশায়ারের লিডস মেট্রোপলিটন বরো শহরের ফার্সলেতে জন্মগ্রহণ করেন।

কর্মজীবন
--------

স্যার টমাস হোবার্ট এলিস ম্যানচেস্টার গ্রামার স্কুল এবং দ্য কুইন্স কলেজ, অক্সফোর্ড থেকে স্নাতক ডিগ্রি অর্জন করেন। ১৯১৯ সালে তিনি ইন্ডিয়ান সিভিল সার্ভিসে যোগ দেন। তিনি স্থানীয় বেশ কয়েকটি পদে দায়িত্ব পালন করেন। আগস্ট ১৯৩৮ সালে তিনি যশোরের অতিরিক্ত জেলা ও দায়রা জজ হন। একই বছর তাকে সমঝোতা বোর্ডের চেয়ারম্যান করা হয়। ১৯৪২ সালে তাকে বাংলায় বিমান হামলা প্রাকসচেতনতার বিশেষ কর্মকর্তা করা হয়। 

১৯৪৪ থেকে ১৯৪৭ সাল পর্যন্ত তিনি কলকাতা উচ্চ আদালতের অতিরিক্ত বিচারক এবং ১৯৪৭ থেকে ১৯৫৩ সাল পর্যন্ত পূর্ববাংলা হাইকোর্টের দায়িত্বে ছিলেন। ১৯৫২ সালের ভাষা আন্দোলনের সময় পুলিশের তদন্তকারী সংস্থার দায়িত্বে ছিলেন তিনি। ১৯৫৩ থেকে ১৯৫৪ সাল পর্যন্ত তিনি পূর্ব বাংলা হাইকোর্টের প্রধান বিচারপতি ছিলেন। জানুয়ারি ১৯৫৩ সালে তাকে ব্রিটিশ সরকার নাইট ব্যাচেলর করে।

মৃত্যু
------

স্যার টমাস হোবার্ট এলিস ১২ ডিসেম্বর ১৯৮১ সালে মৃত্যু বরণ করেন।[]

তথ্যসূত্র
---------

1. ↑  আবু জাফর (২০১২)। "এলিস, স্যার টমাস হোবার্ট"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2 3  "The President House of Bangladesh"। *bangabhaban.gov.bd*। BANGABHABAN। ৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৬।
**নীরব মোদী** ২০১০ খ্রিষ্টাব্দে প্রতিষ্ঠিত একটি হীরার গয়না বিক্রেতা সংস্থা; এর মালিক তথা প্রতিষ্ঠাতা নীরব মোদী। ক্রিস্টি এবং সোথবাই'জ ক্যাটালগস নামক সাময়িকীগুলোর প্রচ্ছদ পাতাতে নীরব মোদী প্রথম ভারতীয় হিসেবে নির্বাচিত হয়।

আর্থিক জালিয়াতি
----------------

পাঞ্জাব ন্যাশনাল ব্যাংক (পিএনবি)-এ ১১ হাজার ৩০০ কোটি টাকার (₹) জালিয়াতি মামলায় তাকে তদন্ত করা হচ্ছে। নীরব মোদীর বিরুদ্ধে আর্থিক জালিয়াতির অভিযোগের প্রেক্ষাপটে বলিউডের অভিনেত্রী প্রিয়াঙ্কা চোপড়া এই সংস্থার সাথে কৃত তার চুক্তি বাতিলের বিষয়ে আইনগত মতামত খুঁজছেন। সংস্থাটির সদরদপ্তর ভারতের মুম্বাইতে অবস্থিত।

তথ্যসূত্র
---------

1. ↑  Becker, Vivienne (১ জুলাই ২০১৬)। "High jewellery with millennial attitude"। How to spend it (*Financial Times*)। ১৮ ফেব্রুয়ারি ২০১৮ তারিখে মূল থেকে আর্কাইভ করা।
2. ↑  "Priyanka Chopra Seeks Legal Opinion On Exiting Deal With Nirav Modi"। *NDTV.com*। সংগ্রহের তারিখ ২০১৮-০২-১৮।
3. ↑  Bhushan, Ratna (২০১৮-০২-১৬)। "Priyanka Chopra may cut ties with Nirav Modi"। *The Economic Times*। সংগ্রহের তারিখ ২০১৮-০২-১৮।
**এরিক ব্যালফোর বিল লুন্ডি** (ইংরেজি: Bill Lundie; জন্ম: ১৫ মার্চ, ১৮৮৮ - মৃত্যু: ১২ সেপ্টেম্বর, ১৯১৭) কেপ উপনিবেশের উইলোভ্যাল এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ওয়েস্টার্ন প্রভিন্স ও গটেং দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন **বিল লুন্ডি**।

ঘরোয়া ক্রিকেট
--------------

১৯০৯ থেকে ১৯১৪ সময়কালে প্রথম-শ্রেণীর ক্রিকেট জীবন চলমান ছিল ফাস্ট বোলিংয়ে পারদর্শী বিল লুন্ডি’র। এ সময়ে দক্ষিণ আফ্রিকার তিনটি প্রাদেশিক দলের পক্ষে খেলেছিলেন তিনি। ১৯০৮-০৯ মৌসুমে ইস্টার্ন প্রভিন্সের সদস্যরূপে নিজস্ব সেরা প্রথম-শ্রেণীর বোলিং পরিসংখ্যান ৬/৫২ দাঁড় করান। বর্ডারের বিপক্ষে প্রতিদ্বন্দ্বিতায় অবতীর্ণ হয়ে তার দল বিজয়ী হয়েছিল।

টেস্ট ক্রিকেট
-------------

সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ ঘটে বিল লুন্ডি’র। ১৯১৩-১৪ মৌসুমে ইংল্যান্ড দল দক্ষিণ আফ্রিকায় আসে। সিরিজের পঞ্চম টেস্টে অংশগ্রহণের সুযোগ পান তিনি। অংশগ্রহণকৃত ঐ টেস্টই তার একমাত্র ও সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। বোলিং উদ্বোধনে মাঠে নেমেছিলেন তিনি। এ সময়ে মাঠে বাতাস প্রবহমান ছিল। ৪৬.৩ ওভার বোলিং করে ৪/১০১ লাভ করেন ও সফরকারী দলকে ৪১১ রানে গুটিয়ে দিতে সম্যক ভূমিকা পালনে সচেষ্ট ছিলেন। এ টেস্টটিই প্রথম বিশ্বযুদ্ধের পূর্বেকার সর্বশেষ টেস্ট খেলা ছিল।

বিশ্বযুদ্ধে অংশগ্রহণ
--------------------

প্রথম বিশ্বযুদ্ধে সক্রিয়ভাবে অংশগ্রহণ করেছেন বিল লুন্ডি। কোল্ডস্ট্রিম গার্ডসের নিয়ন্ত্রণাধীন ৩য় ব্যাটালিয়ন থেকে সেকেন্ড লেফটেন্যান্ট হিসেবে কমিশন্ডপ্রাপ্ত হয়ে দক্ষিণ আফ্রিকান সার্ভিস কোরে যোগ দেন। ১২ সেপ্টেম্বর, ১৯১৭ তারিখে মাত্র ২৯ বছর বয়সে বেলজিয়ামের পাসেনডেলে গোলাবর্ষণের কবলে পড়ে নিহত হন তিনি।

প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটছিল। তন্মধ্যে, আর্থার অশি, রেজি সোয়ার্জ, গর্ডন হোয়াইট, এরিক বিল লুন্ডি, ক্লদ নিউবেরি, রেজিনাল্ড হ্যান্ডস ও ফ্রেডরিক কুক - এ সাতজনই দক্ষিণ আফ্রিকান ছিলেন।

তথ্যসূত্র
---------

1. ↑  "Border v Eastern Province"। *CricketArchive*। সংগ্রহের তারিখ ২১ নভেম্বর ২০১৭।
2. ↑  "Bill Lundie"। *Cricinfo*। সংগ্রহের তারিখ ২০ নভেম্বর ২০১৭।
3. ↑  "5th Test, England tour of South Africa at Port Elizabeth, Feb 27-Mar 3 1914"। *Cricinfo*। সংগ্রহের তারিখ ২১ নভেম্বর ২০১৭।
4. ↑  Christopher Martin-Jenkins, *The Complete Who's Who of Test Cricketers*, Rigby, Adelaide, 1983, p. 295.
5. ↑  Nigel McCrery, *Final Wicket: Test and First Class Cricketers Killed in the Great War*, Pen & Sword Books, Barnsley, 2015. p. 352.
6. ↑  Cricket and society in South Africa, 1910-1971, From union to icolation, Edited by Bruce Murray, Richard Parry and Jonty Winch, Palgrave Macmillan, ISBN 978-3-319-93607-9, 1969

আরও দেখুন
---------

* লুঙ্গি এনগিডি
* ফ্রেডরিক কুক
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* সামরিকবাহিনীতে অবস্থানকালীন নিহত ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে বিল লুন্ডি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিল লুন্ডি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
নীল চাঁদের ছবি
কোন বছরের একই মাসে দু’বার পূর্ণিমার চাঁদ দেখা গেলে দ্বিতীয় পূর্ণিমার চাঁদকে বলা হয় ব্লু-মুন।  নামে ব্লু-মুন বা নীল চাঁদ হলেও নীল রঙের সঙ্গে এ চাঁদের কোনো সম্পর্ক নেই।  তবে একই দিন চন্দ্রগ্রহণ হওয়ায় চাঁদ রক্তিম রং ধারণ করে।  চন্দ্রগ্রহণের সময় পৃথিবীর ছায়া চাঁদের উপর পড়ে।  ফলে ওই সময় চাঁদে লাল বা কমলা রঙের আভা দেখা যায়।

  

সাধারণ ব্লু মুন ২ বছর ৮ মাস পর পর হয়ে থাকে ।

সংজ্ঞা
------

ইতিহাসগতভাবে "ব্লু মুন" এর সংজ্ঞা, "Maine Farmer's Almanac"-এ একটি "অতিরিক্ত" পূর্ণিমা হিসেবে উল্লেখ করা হয়েছে, যেখানে সাধারণত এক বছরে 12টি পূর্ণিমা থাকে ,তার পরিবর্তে ('ব্লু মুন'-কে বিবেচনায়)13টি পূর্ণিমা হয়। "নীল চাঁদ" বিষয়টির অবতারণা করা হয় চারটি পূর্ণিমা সহ কোন ঋতুর তৃতীয় পূর্ণিমার সাথে।এইভাবে একটি ঋতুর শেষ মাসের সময় সংশোধন করা হয়। এটি প্রতি দুই বা তিন বছর পরপর ঘটে । "স্কাই অ্যান্ড টেলিস্কোপ" নামক প্রকাশনীর মার্চ -1946 সালের একটি নিবন্ধের লেখক "মেইন ফার্মার্স" এর সম্পাদকদের গতানুগতিক ধারায় বর্ণিত পঞ্জিকার পাঠোদ্ধার করার প্রয়াস করেছিলেন। তিনি বর্ণিত পঞ্জিকার পুরাতন বিষয়গুলো নিয়ে পরীক্ষা-নিরীক্ষা করছিলেন। কিন্তু, পর্যাপ্ত অনুস্ধানের অভাব এবং তার ফলশ্রুতিতে, চাঁদের সঠিক অবস্থান নির্ণয়ে ভুল হয়।

সঠিক প্যাটার্ন দেখার জন্য পর্যাপ্ত তথ্য ছাড়াই তিনি 'ব্লু মুন'-এর জন্য ভুল নিয়ম অনুমান করেছিলেন, যা "একটি একক সৌর ক্যালেন্ডার মাসে একটি "ব্লু মুন" একটি দ্বিতীয় পূর্ণিমা" -- এরকম আধুনিক ভ্রান্ত ধারণার জন্ম দেয়।

তথ্যসূত্র
---------

1. ↑  "How Rare Is a Blue Moon?" (ইংরেজি ভাষায়)। সংগ্রহের তারিখ ২০১৮-০১-০৫।
বিলভাতিয়ার মনোরম দৃশ্য।বিলভাতিয়া
**বিলভাতিয়া** বাংলাদেশের একটি বিল। এটি চাঁপাইনবাবগঞ্জ জেলার ভোলাহাট, গোমস্তাপুর ও শিবগঞ্জ উপজেলার উত্তর-দক্ষিণ পূর্ব জুড়ে অবস্থিত।

আয়তন
-----

দেশের দ্বিতীয় বৃহত্ততম বিল হল বিলভাতিয়া। সরকারি বেসরকারি মিলিয়ে ধানী ও বিলের আয়তন প্রায় ৬ হাজার ৮৬ একর। আর জলাশয় প্রায় ৩শ’ একর

বিলভাতিয়ার সৌন্দর্য
--------------------

বিলভাতিয়া প্রকৃতিপ্রেমীদের জন্য অপরূপ নিসর্গ। এখানকার প্রাকৃতিক স্থানগুলোকে ঘিরে পর্যটন শিল্পের অপার সম্ভাবনা দেখা দিয়েছে।

এ অঞ্চল থেকে পূর্ব-পশ্চিমে তাকালেই মনে হয় দিগন্ত বিস্তৃত আকাশ আলিঙ্গণ করছে। এর মাঝে অতিথি পাখির জলকেলি ভ্রমণপিপাসুদের মন কেড়ে নেয়। প্রাকৃতিক সৌন্দর্যের বিলভাতিয়ায় রয়েছে পর্যটনের অপার সম্ভাবনা।

বিভিন্ন প্রাণীর আবাসস্থল
------------------------

বিলে দেশীয় বিভিন্ন প্রজাতির সুস্বাদু মাছের ছড়াছড়ি। বক, চিল, মাছরাঙা, পানকৌড়ি, টিয়া, ঘুঘুসহ বিভিন্ন রকমের পাখি রয়েছে।

তথ্যসূত্র
---------

1. ↑  ""বিলভাতিয়া ""। *মহানন্দা টাইমস*। সংগ্রহের তারিখ ২০২১-০৪-০৬।
2. ↑  "বিলভাতিয়া Archives"। *দৈনিক চাঁপাই চিত্র*। সংগ্রহের তারিখ ২০২১-০৪-০৬। [*স্থায়ীভাবে অকার্যকর সংযোগ*]
3. ↑  "ভোলাহাটের বিলভাতিয়া ঘুরিয়ে দিবে দেশের অর্থনৈতিক চিত্র"। *Fns24.com*। সংগ্রহের তারিখ ২০২১-০৪-০৬।
4. ↑  "দেশের দ্বিতীয় বৃহত্তম বিল 'বিলভাতিয়া' পরিদর্শনে বিএমডিএ চেয়ারম্যান"। *চাঁপাই ট্রিবিউন*। ২০২১-০১-১৫। সংগ্রহের তারিখ ২০২১-০৪-০৬। [*স্থায়ীভাবে অকার্যকর সংযোগ*]
**সুবল দাস** (২৭ ডিসেম্বর, ১৯২৭ - ১৬ আগস্ট, ২০০৫) ছিলেন একজন বাংলাদেশী সঙ্গীত পরিচালক ও সুরকার। চলচ্চিত্রের সঙ্গীত পরিচালনা করে তিনি খ্যাতি অর্জন করেন। তবে তিনি বেতার ও টেলিভিশনের সাথেও যুক্ত ছিলেন। তার সুরকৃত অসংখ্য গান বেতার ও টেলিভিশনের সঙ্গীতশিল্পীরা পরিবেশন করেন। তার সুরকৃত গান গেয়ে অনেক শিল্পী জনপ্রিয়তা ও খ্যাতি লাভ করেন।

প্রাথমিক জীবন
-------------

সুবল দাস ১৯২৭ সালের ২৭ ডিসেম্বর তৎকালীন ব্রিটিশ ভারতের (বর্তমান বাংলাদেশ) ব্রাহ্মণবাড়িয়া জেলায় জন্মগ্রহণ করেন। তার বাবা রশিকলাল দাস এবং মা কামিনী দাস। পরিবারের আগ্রহেই তিনি সঙ্গীতচর্চা শুরু করেন। তিনি সেতারে তালিম নেন ওস্তাদ খাদেম হোসেন খান এবং ওস্তাদ আয়াত আলী খান এর কাছ থেকে। সঙ্গীতে পারদর্শিতা অর্জন করে তিনি সুর ও সঙ্গীত পরিচালনায় মনোনিবেশ করেন। সঙ্গীতের পাশাপাশি ফুটবল খেলায় ঝোঁক ছিল প্রবল। নিয়মিত খেলতেন ঢাকার আজাদ স্পোর্টিং ক্লাবের হয়ে।

কর্মজীবন
--------

সুবল দাস ১৯৫৯ সালে চলচ্চিত্রকার ফতেহ লোহানী পরিচালিত *আকাশ আর মাটি* চলচ্চিত্রে প্রথম সঙ্গীত পরিচালনা করেন। তার সুরকৃত মানবেন্দ্র মুখোপাধ্যায়ের গাওয়া "তবে কি আমার নেই কোন ঠাঁই" গানটি বিপুল প্রশংসিত হয়। ১৯৬৩ সালে পাকিস্তান বেতারের সঙ্গীত পরিচালক হিসেবে কাজ শুরু করেন। এরপর ১৯৬৭ সালে পাকিস্তান টেলিভিশনের সুরকার হিসেবে যোগ দেন। এ সময় তিনি কিছু উর্দু চলচ্চিত্রের সঙ্গীত পরিচালনা করেন। বাংলা চলচ্চিত্রের গানের মধ্যে *স্বরলিপি* চলচ্চিত্রের "গানেরই খাতায় স্বরলিপি লিখে", *আলো তুমি আলেয়া* চলচ্চিত্রের "আমি সাত সাগর পাড়ি দিয়ে", *যোগ বিয়োগ* চলচ্চিত্রের "এই পৃথিবীর পান্থশালায়" উল্লেখযোগ্য।

চলচ্চিত্রের তালিকা
------------------

* *আকাশ আর মাটি* (১৯৫৯)
* *আলিবাবা* (১৯৬৭)
* *জুলেখা* (১৯৬৭)
* *স্বর্ণ কমল* (১৯৬৯)
* *ভানুমতি* (১৯৬৯)
* *স্বরলিপি* (১৯৭০)
* *তানসেন* (১৯৭০)
* *দর্পচূর্ণ* (১৯৭০)
* *স্বরলিপি* (১৯৭১)
* *এখানে আকাশ নীল* (১৯৭৩)
* *অনির্বাণ* (১৯৭৩)
* *অনেক দিন আগে* (১৯৭৪)
* *অনেক প্রেম অনেক জ্বালা* (১৯৭৫)
* *ডাক পিয়ন* (১৯৭৫)
* *আলো তুমি আলেয়া* (১৯৭৫)
* *নকল মানুষ* (১৯৭৫)
* *উপহার* (১৯৭৫)
* *হাসি কান্না* (১৯৭৫)
* *গোলমাল* (১৯৮৬)
* *যোগ বিয়োগ*
* *গৃহলক্ষ্মী*
* *অনুরাগ*
* *ভালো মানুষ*
* *পুত্রবধূ*
* *ভাঙ্গাগড়া*
* *শীষনাগ*
* *অচেনা অতিথি*
* *ওরাও মানুষ*
* *বিষকন্যার প্রেম* (১৯৮৬)
* *সোনার সংসার* (১৯৮৯)
* *রাঙা ভাবী* (১৯৮৯)
* *ববি* (১৯৯০)
* *অন্ধ বিশ্বাস* (১৯৯২)
* *অবুঝ সন্তান* (১৯৯৩)
* *আঞ্জুমান* (১৯৯৫)

মৃত্যু
------

সুবল দাস ২০০৫ সালের ১৬ই আগস্ট মৃত্যুবরণ করেন।

আরও দেখুন
---------

* সত্য সাহা
* আলম খান

তথ্যসূত্র
---------

1. 1 2 3  রেজাউল করিম খোকন (১৬ আগস্ট ২০১৫)। "সুরস্রষ্টা সুবল দাস"। *দৈনিক ইত্তেফাক*। ঢাকা, বাংলাদেশ। সংগ্রহের তারিখ ১৬ এপ্রিল ২০১৬।
2. ↑  এস মাহবুব। "বাংলাদেশী চলচ্চিত্রের জনপ্রিয় ২০টি গান"। জাপান বাংলাদেশ ডটকম। সংগ্রহের তারিখ ১৬ এপ্রিল ২০১৬।

বহিঃসংযোগ
---------

* ইন্টারনেট মুভি ডেটাবেজে সুবল দাস (ইংরেজি)
* বাংলা মুভি ডেটাবেজে *সুবল দাস* উইকিউপাত্তে এটি সম্পাদনা করুন
* বাংলাপিডিয়ায় সুবল দাস
**উইলিয়াম আলফ্রেড হান্ট** (ইংরেজি: Bill Hunt; জন্ম: ২৬ আগস্ট, ১৯০৮ - মৃত্যু: ৩০ ডিসেম্বর, ১৯৮৩) নিউ সাউথ ওয়েলসের বালমেইন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে বামহাতে ব্যাটিং করতেন **বিল হান্ট**।

খেলোয়াড়ী জীবন
---------------

১৯২৯-৩০ মৌসুম থেকে ১৯৩১-৩২ মৌসুম পর্যন্ত বিল হান্টের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন বিল হান্ট। ২৯ জানুয়ারি, ১৯৩২ তারিখে অ্যাডিলেডে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তিনি কোন টেস্টে অংশগ্রহণের সুযোগ পাননি।

৩০ ডিসেম্বর, ১৯৮৩ তারিখে ৭৫ বছর বয়সে নিউ সাউথ ওয়েলসের বালমেইন এলাকায় বিল হান্টের দেহাবসান ঘটে।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ১০ ডিসেম্বর ২০১৯।

আরও দেখুন
---------

* কনরাড হান্ট
* লিজলে নাজেল
* এক টেস্টের বিস্ময়কারী
* ভিক্টোরিয়া ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে বিল হান্ট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিল হান্ট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মুকাররম খান** মুঘল সম্রাট জাহাঙ্গীরের শাসনামলে বাংলার সুবাহদার ছিলেন। তিনি ১৬২৬-১৬২৭ খ্রিস্টাব্দে বাংলা শাসন করেছিলেন।

মুকাররম খানের পূর্বসূরি মহব্বত খান ১৬২৬ সালে সম্রাট জাহাঙ্গীরের বিরুদ্ধে বিদ্রোহ করেছিলেন। কিন্তু তার প্রচেষ্টা ব্যর্থ হওয়ার পর মহববত খান ডেকান থেকে পালিয়ে যান। মহববত খান পালানোর পর, ১৬২৬ সালে সম্রাট জাহাঙ্গীর মুকাররম খানকে বাংলার সুবাহদার হিসেবে প্রেরণ করেন।

তিনি তার মৃত্যুর পূর্ব পর্যন্ত বাংলার সুবাহদার ছিলেন। ১৬২৭ সালে তার মৃত্যু হয়। মুকাররম খানের পর বাংলার সুবাহদার হন ফিদাই খান।

জীবনী
-----

মুকাররম খান চিশতী 'শেখ বদি বায়েজিদ' এর পুত্র ছিলেন। সম্রাট জাহাঙ্গীরের শাসনামলে বায়েজিদ ৩০০০ সৈন্যের মানসাবদার নিযুক্ত হন। তাঁর বাবা বায়েজিদের উত্তরসূরী হিসেবে মুকাররম খানকে বাংলার সুবেদার নিযুক্ত করা হয়।

১৬১২ সালে খাজা উসমান এর বিরুদ্ধে মুঘলদের যুদ্ধের সময় মুকাররম খানকে ভাওয়াল এর থানাদার করা হয়। পরের বছরে, রাজা পরীক্ষিত নারায়ণকে পরাজিত করার লক্ষ্যে তাঁর(মুকাররম খান) শ্বশুর ইসলাম খান তাঁকে(মুকাররম খান) সেনাবাহিনীর প্রধান নিযুক্ত করেন। অভিযানটি সফল হয় এবং রাজা পরাজিত হয়ে বাংলার নবনিযুক্ত সুবেদার কাসিম খান চিশতী এর নিকট পেশ করা হয়। সম্রাট জাহাঙ্গীর মুকাররম খান এর সাহসিকতায় মুগ্ধ হন এবং ১৬১৪ সালের ১১ই ফেব্রুয়ারি মুকাররমকে একটি পতাকা উপহার দেন, তাছাড়াও মুকাররম এর পদোন্নতি করা হয়। মুকাররম সম্রাটকে বাংলা হতে বিভিন্ন অলংকার উপহার হিসেবে প্রেরণ করেন।

তথ্যসূত্র
---------

1. ↑  KingListsFarEast
2. ↑  সিরাজুল ইসলাম (২০১২)। "সুবাহদার"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  Jahangir, Emperor of Hindustan; Rogers, Alexander; Beveridge, Henry (১৯০৯–১৯১৪)। *The Tuzuk-i-Jahangiri; or, Memoirs of Jahangir. Translated by Alexander Rogers. Edited by Henry Beveridge*। Robarts - University of Toronto। London Royal Asiatic Society। উদ্ধৃতি শৈলী রক্ষণাবেক্ষণ: তারিখ বিন্যাস (link)
4. ↑  Blochmann, H. (১৮৭৩)। *Ain-i-akbari Vol. 1*।
5. ↑  Dr. M. I. Borah (১৯৩৬)। *Baharistan I Ghaybi Volume I*।
6. ↑  Jahangir, Emperor of Hindustan; Rogers, Alexander; Beveridge, Henry (১৯০৯–১৯১৪)। *The Tuzuk-i-Jahangiri; or, Memoirs of Jahangir. Translated by Alexander Rogers. Edited by Henry Beveridge*। Robarts - University of Toronto। London Royal Asiatic Society। উদ্ধৃতি শৈলী রক্ষণাবেক্ষণ: তারিখ বিন্যাস (link)
**জসবিন্দর ব্রার** হলেন একজন ভারতীয় লোক সংগীতশিল্পী। তিনি পাঞ্জাবি ভাষায় গান করেন। তিনি পাঞ্জাবী লোকসঙ্গীত এবং ভাঙড়া গেয়েছেন এবং তিনি *লোকসঙ্গীত রাণী* হিসাবে পরিচিত। তিনি তার মঞ্চ শোগুলির জন্য পরিচিত এবং তিনি *আখেরেয়া দি রানী* নামে পরিচিত।  তিনি তার লোকতত্ত্বের জন্য বিশেষভাবে পরিচিত। তিনি ১৯৯০ সালে "কেমেটি চিজ" নামে অ্যালবাম দিয়ে তাঁর পেশাজীবন শুরু করেছিলেন।

জীবন
----

তিনি ১৮ মে ২০০০ সালে রঞ্জিত সিং সিধুর সাথে বিবাহ বন্ধনে আবদ্ধ হন এবং  তিনি জশপ্রীত সিধু নামে একটি কন্যা সন্তানের জন্ম দেন। তাকে জন্ম দেওয়ার পরে গান গাওয়া থেকে প্রায় দুই বছর বিরতি নেন।

পুরস্কার ও সম্মাননা
-------------------

তার পুরস্কারগুলির মধ্যে, তিনি *নভেম্বর মাসে* "*শ্রোমণি পাঞ্জাবি লোক গাইকি পুরস্কার* ২০১০" *দিয়ে ভূষিত হয়েছেন৷ [] ২০০৬ সালে তিনি ইটিসি চ্যানেল পাঞ্জাবির সংগীত পুরস্কারের জন্য মনোনীত হয়েছিলেন৷ "সেরা লোক ওরিয়েন্টেড ভোকালিস্ট (মহিলা)" (তার "মির্জা" গানের জন্য) এবং "সেরা ওরিয়েন্টেড ফোক অ্যালবাম (মহিলা)" (তার অ্যালবামের জন্য)* গ্যালান পাইয়ার ডিয়ান *) এবং সেরা লোক কণ্ঠশিল্পী হিসাবে ২০০৬ হিসাবে ভূষিত হয়েছেন।*

পেশাজীবন
--------

জেসবিন্দ ব্রার তার অ্যালবাম জিউন্ডি রেহেনের জন্য পোজ দিচ্ছেন
তিনি ১৯৯০ সালে *কেমেটি চিজ* নামে অ্যালবাম দিয়ে তাঁর কেরিয়ার শুরু করেছিলেন এবং এর পর থেকে বেশ কয়েকটি অ্যালবাম প্রকাশ করেছিলেন। 

* *কেমেতি চিজ*
* *খুল্লা আখড়া*
* *রঞ্জা জোগি হো গিয়া*
* *আখহারা*
* *ইশক মহব্বত ইয়ারি*
* *দোজা আখড়া*
* *ইত খড়ক্কা*
* *গুঞ্জজদা আখড়া*
* *বোল কলাইহরিয়া মোরা*
* *লাল্লা দিল ওয়াজান মারদা*
* *রনদি নু হোর রাভা কে*
* *তেরী ইয়াদ সাতাভে*
* *মেন তেরে জান গেরুঙ্গি*
* *মৈ তন তাইনু ইয়াদ কর্দি*
* *গ্যালান পাইরে ডিয়ান*
* *পাইয়ার - প্রেমের রঙ* (২ নভেম্বর, ২০১০)
* *জেন্ডে রেহান* (২০১৪)
* *টিন গ্যালান* (২০১৮)

আরো দেখুন
---------

* নারিন্দার বিবা
* গুরমিত বাওয়া
* শাজিয়া মনজুর
* সুরিন্দর কৌর
* অনিতা লার্চে
* পাঞ্জাবি গায়কের তালিকা

তথ্যসূত্র
---------

1. ↑  "Mutiayaran Punjab Dian at Wolverhampton's Wulfrun Hall"। ExpressAndStar.com]। ২৭ সেপ্টেম্বর ২০১১। সংগ্রহের তারিখ ১৪ জানুয়ারি ২০১২।
2. ↑  "Mass Marriage:"। Chandigarh: The Tribune। ১৩ মার্চ ২০০২। সংগ্রহের তারিখ ২৩ আগস্ট ২০১২।
3. ↑  "ETC Channel Punjabi, Music Awards 2006 – Nominations"। www.unp.me। ১৮ মার্চ ২০০৬। ১৪ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১২।
4. ↑  "Jaswinder Brar – Albums"। www.goyalmusic.net। ৩ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১২।